Folkets store studiehall

Folkets store studiehall ligger i Nord-Koreas hovedstad Pyongyang og er landets nasjonalbibliotek.

Biblioteket ligger sentralt i byen vest for Kim Il-sung-plassen, og åpnet 1. april 1982 etter nesten to års byggearbeid.

Bygningen er oppført i en tradisjonell-moderne arkitekturstil og huser studieplasser og administrasjon for fjernundervisning. Grunnflata er 100 000 m² og offisielle tall sier at biblioteket alene har 30 millioner bøker.Naenara Artikkel som inkluderer bilder. Biblioteket er landets største og mest prestisjefylte.

Bygningen inneholder 600 rom, deriblant lesesaler, arkiver og hyllerom, kartotek, språklaboratorium og datarom, og kan håndtere 12 000 daglige besøkende. Biblioteket er et senter for etterutdanning og fjernundervisning. Hvor mange som mottar tjenester fra biblioteket finnes det ingen etterrettelige tall på.

Et IP-nettverk knytter Folkets store studiehall sammen med Kim Il-sung-universitetet og Kim Chaek tekniske universitet.North Korea Economy Watch, 7. desember 2007

Galleri

 Referanser 

Eksterne lenker
 Training in organizing information in Democratic People's Republic of Korea completed
 I Store Sols rike (Bok og Bibliotek)

Kategori:Byggverk i Pyongyang
Kategori:Nasjonalbiblioteker
Kategori:Etableringer i 1982
Kategori:1982 i Nord-Korea
Kategori:Utdanningsinstitusjoner i Nord-Korea